Pałaso Labia

right|250 px|thumb|Pałaso Labia da'l Canpo San Geremia
**Pałaso Labia** el ze un pałaso baroco de'l sestièr de Canaregio a Venesia, costruìo infrà el XVII e el XVIII sècoło. Inte'l Sałón da bało Giambattista Tiepolo el gaveva depenzesto uno dei só caołaóri. El siclo de afreschi dedicà a łe *Storie di Antonio e Cleopatra*, so comisión dei fradèłi Angelo Maria e Paolo Antonio Labia.

Afiancà a ła Ceza de San Geremìa, l'edifisio el ze situà visin a ła confluensa de'l Canal de Canaregio inte'l Canal Grando; verso i cuałi el revòlze łe do fasade pi antighe; el terso prospeto varda so Canpo San Geremia.

I Labia che rivava in orìxene da ła Catałonja i zera stài iscriti al Patriarsado Venesian inte'l 1646 dopo aver contribuìo co un'inzente sóma a ła Guera de Candia. I galdèva infati stragrande richése che i spendeva in łusi, feste e in 'sto pałaso, scominsià poco daspò 'sta data.

## Architetura
Le fasàe so i canałi, atribuìe variamente ad Andrea Cominelli, ad Alessandro Tremignon e a só fìo Paolo, łe reciapa modełi de'l Longhena. I prezenta un pepiàn dòrego bunjà e piani supario  de órdene iònego e corinsio co balcóni nobiłiài da mascaroni e balconàe continue. So l'atico A ze scolpìe łe acuiłe aràldeghe dei Labia, intersàe co ocułi ovałi.

La fasàda so'l canpo, reałizada intorno a'l 1730 ła reciapa, senplifégandoło, el stìłe de łe altre do; no ze serta l'atribusión de'l dezenjo a Giorgio Massari, che sicuramente el gaveva verto a l'interno el monumentàl Sałón da bało.

## Interno
### El siclo de Giambattista Tiepolo
[right|250 px|thumb|''Incontro tra Antonio e Cleopatra'', afresco de [Giamabattista Tiepolo]].
Inte'sto sałón Giambattista Tiepolo el ga depenzesto el mazéngo siclo de afreschi dedicà a łe *Storie di Antonio e Cleopatra* (1746-1747), co ła cuadradùra trompe-l'œil de Gerolamo Mengozzi-Colonna, che ła se integra parfetamente coi epizodi narativi, indove parsonazi sontuozamente vestìi  i ciapa poze teatralmente ełocuenti. Inte ła volta drento un ocuło sentrałe ze *Bellerofonte su Pegaso va verso la Gloria e l'Eternità*, inte łe paréde infrà fegure ałegòreghe e mitołòzeghe che łe ze prezente łe do sène peinsipałi l**incontro tra Antonio e Cleopatra'', inte ła Sała dei Spèci inte'l sofito el reałiza el ''Trionfo di Zefiro e Flora''.

=== Altre òpare ===
Tante altre sałe de'l pałaso ła ze decoràe da interesanti depinti: A se cata òpare de [[Giandomenico Tiepolo]], [[Palma il Giovane]], [[Giambattista Canal]], [[Placido Costanzi]], [[Agostino Masucci]], [[Pompeo Batoni]], [[Gregorio Lazzarini]], [[Gaspare Diziani]], [[Antonio Visentini]]. Notevołe anca un siclo de [[arasi]] fiaminghi co ''Storie di Scipione''.

'Sta richesa artìstega ła ga avùo in Maria Labia una de łe prensipałi ispiratrisi; se dize retraesta in Cleopatra inte l**Incontro* del Tiepoło.

== Storia ==
La fortuna e ła vita mondana dei Labia łe ga avùo fin inte'l [[XIX secoło|XIX sècoło]] e el pałaso el zera stà vendùo ad un prìnsipe dei [[Lobkowicz]]; st'altri ło ga cedùo a ła benefica pìa Fondasión Izraełìtega Königsberg, che ło ga tramezà in vari partaménti da fitàr. Ghe ga trovà ałòzo na fàbrega de stòfe, na segarìa e diverse famégie, che inte'l sałon da bało el destiràva ła lìsia.

Inte'l dopoguèra el novo propietario, Carlos de Beistegui, ga reałizà dei primi inportanti restauri e el ga sercà de reportàr el pałaso a'l só precedente splendor, integrandoło de aredi d'epoca ed òpare d'arte. El 3 setenbre [[1951]] el ga organizà inte'l pałaso una infrà łe pì bełe feste de'l sècoło: tuta l'alta sosietà intarnasionałe ła se ga incontrà inte'l Sałón da bało in àbiti setesenteschi, tanti dei cuałi dezenjài da [[Christian Dior]] e da un zòvane [[Pierre Cardin]], [[Cecil Beaton]]  el ghe n'à reałizà un memoràbiłe reportage fotogràfego.

Inte'l [[1964]] De Beistegui el gaveva cedùo a l'asta el pałaso a ła [[RAI]], che ghe n'a fato ła só sede rejonałe. L'ente el ga efetuà presizi restauri sia a l'edifisio che a łe òpare d'arte.

In vista de un trasferimento a [[Marghera|Malghera]], la RAI ła ga invià inte'l april 2008 na prosedura de vendita, łigàda ad un dòparo non alberghiero ma espozitivo o culturałe (cofà rechiesto da'l Comùn de Venesia).

Da'l 2014 a'l 2016 el pałaso el ga ospità el festival intarnasionałe de desenji anemài [[Cartoons on the Bay]].

== Bibliografia ==
* Marcello Brusegan, *La grande guida dei monumenti di Venezia. Roma, Newton & Compton, 2005. ISBN 88-541-0475-2*.
* *Guida d'Italia - Venezia* 3<sup>a</sup> ed. Milano Touring Editore, 2007. [[ISBN 978-88-365-4347-2]].
* Elsa e Wanda Eleodori. *Il Canale Grande. Palazzi e Famiglie. Venezia, Corbo e Fiore, 2007. ISBN 88-7086-057-4''.
center|150 px|Pałaso Labia da'l Canal Grando

## Voze łigàe
* Pałasi de Canaregio

## Altri progeti

## Linganbi foresti

* Pagina de google su Pałaso Labia
* Storia del Pałaso
* Recension so Pałaso Labia
* Storia del Pałaso
* Guida de Venesia 
* Notisie su VeneziaToday
* Pałaso Labia - turismovenezia.it